**Savez udruženja likovnih umetnika Vojvodine**, raspisuje *Konkurs za izlaganje u Galeriji SULUV, u 2019 godini*. Bulevar Mihajla Pupina 9, 21000 Novi Sad

**NA KONKURS MOGU DA APLICIRAJU**:

- Svi **aktivni** članovi Udruženja

(članovi koji su izmirili svoje obaveze i izvršili uplate članarine za **2018. i 2019. godinu**).

- Druga udruženja (na osnovu saradnje ili donacije) koja se bave profesionalnim radom iz oblasti likovne umetnosti.

**KONKURS JE OTVOREN ZA**:

1. Samostalne izložbe

2. Grupne izložbe

3. Autorske - kustoske izložbe

4. Jednodnevne prezentacije, projekcije, promocije, diskusije, panele ili druge događaje u polju likovnih umetnosti

**UDRUŽENJE OBEZBEĐUJE**:

1. Galerijski prostor

2. Stručnu pomoć pri postavci

3. PR aktivnost

4. Dostupnu tehničku opremu

5. Godišnji katalog *Magazin* sa recenzijom izložbe (izdanje Magazina je u dvanaestom mesecu tekuće godine)

6. Foto dokumentaciju sa otvaranja

7. Učešće u koktelu na otvaranju

8. Propratni promotivni štampani materijal A5 formata. Ukoliko autor želi drugačiji format propratnog štampanog materijala, dužan je da preuzme dodatne troškove štampe.

**IZLAGAČ OBEZBEĐUJE**:

1. Transport radova

2. Postavku radova

3. Svu dodatnu opremu i tehničku podršku koju SULUV ne obezbeđuje

4. Putni trošak i smeštaj

5. Dostavljanje press materijala

6. Dostavljanje materijala za godišnji katalog *Magazin*

**KONKURSNI MATERIJAL TREBA DA SADRŽI**:

1. **Popunjenu tabelu (Tabela 1): u word dokumentu** sa pravilno popunjenim podacima: Ime i prezime, broj telefona, imejl adresa, predlog termina za izlaganje, kratka, narativna biografija, koncept (tekst koji je moguće primeniti i za najavu izložbe i druge promotivne svrhe), tehnički zahtevi.
2. Portfolio radova sa kojim se konkuriše za termin izložbe u PDF formatu.

PDF dokument treba da sadrži po 10 fotografija svakog rada/predloga sa kojim se konkuriše, sa osnovnim podacima - naziv rada, tehnika, dimenzije, godina nastanka; u slučaju da se aplicira sa videom – potrebno je dostaviti link putem kojeg se može pogledati materijal, ukoliko se konkuriše sa projektom koji nije produkcijski izveden - performans, akcija i sl. - priložiti opis, plan, uz vizuelizaciju projekta u obliku skice, 3D modela... Ukoliko neko od članova SULUV-a nije u mogućnosti da pripremi PDF dokument, može da se obrati kancelariji SULUV za pomoć u izradi PDF dokumenta.

|  |
| --- |
|  * Priloženi radovi ne treba da budu stariji od 5 (pet) godina.
* Raspodela termina je od februara meseca, te je neophodno da radovi budu spremni za izlaganje već od 1. februara 2019.
* Konkuriše se isključivo sa radovima koji će biti u dodeljenom terminu i izloženi.
* U izuzetnim slučajevima ostavlja se mogućnost izmene predloženog sadržaja za izložbu u potvrđenom terminu koji kandidat usklađuje u dogovoru sa Umetničkim savetom.
 |

**TABELA 1. Konkurs za samostalne izložbe u Galeriji SULUV za 2019. godinu**

\*napomena: Svi podaci u tabeli moraju biti pravilno napisani uz korišćenje slovnih znakova – č,ć,ž,š,đ, na mestima gde je to potrebno.

|  |  |
| --- | --- |
| Ime i prezime |   |
| Telefon |   |
| Imejl adresa |   |
| Predlog termina za izlaganje |   |
| Profesionalna-umetnička, narativna biografija (do 700 karaktera, **sa podacima isključivo vezanim za umetničku profesiju**) koju je moguće koristiti prilikom najavljivanja izložbe u medijima i za štampani materijal |   |
| Koncept (do 900 karaktera)Tekst koji je je moguće koristiti prilikom najavljivanja izložbe u medijima i za štampani materijal |   |
| Tehnički zahtevi |   |

**SLANJE KONKURSNOG MATERIJALA**:

Prijavu treba poslati na:

**suluvkonkursi@gmail.com**

sa naznakom

Prijava *Konkurs za izlaganje u Galeriji SULUV u 2019 godini*

ili dostaviti **u elektronskom obliku na CD-u ili USB-u**  kancelariji Udruženja (Bul. Mihajla Pupina 9).

**ROK ZA PRIJAVU**:

Rok za slanje prijava je **1. novembar 2018.**

Nepotpune prijave i prijave koje pristignu nakon roka neće se uzimati u razmatranje.

Odluka o prihvaćenim projektima će biti doneta do **kraja novembra 2018**, o čemu će svi kandidati biti obavešteni putem mejla.

Umetnički savet udruženja će izvršiti selekciju i dostaviti obrazloženje koje će biti objavljeno u obliku izveštaja na sajtu Udruženja – [www.suluv.org](http://www.suluv.org)

Kontakt za dodatne informacije: 021/524-991, 0638301840, **suluvkonkursi@gmail.com**

**Radno vreme kancelarije SULUV:**

Ponedeljak 16 – 20

Utorak 10 – 14 i 16 – 20

Sreda 10 – 14 i 16 – 20

Četvrtak 16 – 20

Petak 16 – 20

\*Napomena: mogućnost participacije SULUV-a u produkciji izložbi će zavisiti od visine odobrenog budžeta za organizaciju izložbi u 2019. godini.